CELEX: 62020TN0661
Language: el
Date: 2020-10-30 00:00:00
Title: Υπόθεση T-661/20: Προσφυγή-αγωγή της 30ής Οκτωβρίου 2020 — NV κατά eu-LISA

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/60
            
         
      Προσφυγή-αγωγή της 30ής Οκτωβρίου 2020 — NV κατά eu-LISA
      (Υπόθεση T-661/20)
      (2021/C 19/64)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: NV (εκπρόσωποι: S. Rodrigues and A. Champetier, δικηγόροι)
      
         Καθού-εναγόμενος: Οργανισμός της Ευρωπαϊκής Ένωσης για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (eu-LISA)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 3ης Φεβρουαρίου 2020, καθόσον με την απόφαση αυτήν επιβάλλεται στον προσφεύγοντα-ενάγοντα η ποινή της επιπλήξεως·
               
            
                  —
               
               
                  εφόσον παρίσταται ανάγκη, να ακυρώσει την απόφαση της 3ης Αυγούστου 2020 με την οποία απορρίφθηκε η από 9 Απριλίου 2020 διοικητική ένσταση του προσφεύγοντος-ενάγοντος·
               
            
                  —
               
               
                  να υποχρεώσει τον καθού-εναγόμενο σε χρηματική ικανοποίηση της ηθικής βλάβης την οποία υπέστη ο προσφεύγων-ενάγων και η οποία δύναται να υπολογισθεί, κατά ορθή και δίκαιη κρίση (ex aequo et bono), σε ποσό ύψους 5 000 ευρώ·
               
            
                  —
               
               
                  να καταδικάσει τον καθού-εναγόμενο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται έλλειψη νομιμότητας της αποφάσεως του διοικητικού συμβουλίου (2015-014) περί διενέργειας διοικητική έρευνας της 28ης Ιανουαρίου 2015.
               
            
                  2.
               
               
                  Με τον δεύτερο λόγο προβάλλεται προσβολή των δικαιωμάτων άμυνας και παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και προσβολή του δικαιώματος ακροάσεως και παράβαση του καθήκοντος εχεμύθειας.
               
            
                  3.
               
               
                  Με τον τρίτο λόγο προβάλλεται παράβαση των άρθρων 12, 12α, 17 και 19 του ΚΥΚ, παραβίαση της αρχής της χρηστής διοικήσεως και, επιπλέον, πλείονες περιπτώσεις πρόδηλης πλάνης εκτιμήσεως.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 10 του παραρτήματος IX του ΚΥΚ περί πειθαρχικών διαδικασιών, καθώς και παράβαση του καθήκοντος μέριμνας.